Diari Oficial de la Generalitat Valenciana


Sumari del DOGV 7998, del 13-03-2017 (2017/1834)

RESOLUCIÓ de 9 de febrer de 2017, del Servei Territorial d'Indústria i Energia de Castelló, per la qual s'atorga a Gas Natural Cegas, SA, autorització administrativa, aprovació de projecte d'execució d'instal·lacions i declaració d'utilitat pública, per a la distribució de gas natural mitjançant mòdul de regasificació en el terme municipal de Torreblanca, província de Castelló. Expedient número CBREDE/2012/9/12/E.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7998

Data del DOGV
:   13-03-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/1834


Data del document
:   09-02-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 9 de febrer de 2017, del Servei Territorial d'Indústria i Energia de Castelló, per la qual s'atorga a Gas Natural Cegas, SA, autorització administrativa, aprovació de projecte d'execució d'instal·lacions i declaració d'utilitat pública, per a la distribució de gas natural mitjançant mòdul de regasificació en el terme municipal de Torreblanca, província de Castelló. Expedient número CBREDE/2012/9/12/E. [2017/1834]  
Fets  
Primer. Amb data 15 de maig de 2012, Gas Natural Cegas, SA, presenta davant d'aquest servei territorial sol·licitud d'autorització administrativa i aprovació de projecte d'execució d'instal·lacions per a la xarxa de distribució de gas natural amb mòdul de regasificació en el nucli urbà de Torreblanca (Castelló).  
Segon. Amb data 22 de maig de 2012 es presenta la liquidació de la taxa corresponent.  
Tercer. Amb data 6 d'octubre de 2015 es presenta un nou projecte junt amb sol·licitud d'autorització administrativa, aprovació de projecte d'execució d'instal·lacions i declaració d'utilitat pública, per a la xarxa de distribució de gas natural amb mòdul de regasificació en el nucli urbà de Torreblanca, que genera una nova liquidació de taxa, la qual es presenta en data 14 de desembre de 2015.  
Quart. Amb data 17 de març de 2016 es remet a Gas Natural Cegas, SA, informe condicionat emés per Iberdrola Distribución Eléctrica, SAU, en data 10 de març de 2016; Gas Natural Cegas, SA, manifesta la seua conformitat amb aquest mitjançant comunicació presentada en aquest servei territorial en data 23 de març de 2016.  
Amb data 29 de març de 2016 es remet a Gas Natural Cegas, SA, informe condicionat emés per Telefónica de, SAU, en data 14 de març de 2016; Gas Natural Cegas, SA, manifesta la seua conformitat amb aquest mitjançant comunicació presentada en aquest servei territorial en data 1 d'abril de 2016.  
Amb data 12 de gener de 2017 es remet a Gas Natural Cegas, SA, informe condicionat emés per la Unitat de Carreteres de Castelló del Ministeri de Foment en data 23 de desembre de 2016; Gas Natural Cegas, SA, manifesta la seua conformitat amb aquest mitjançant comunicació presentada en aquest servei territorial en data 24 de gener de 2017.  
Amb data 15 de març de 2016 es remet a Gas Natural Cegas, SA, informe condicionat emés per Fomento Agrícola Castellonense, SA, en data 7 de març de 2016; Gas Natural Cegas, SA, manifesta la seua conformitat amb aquest mitjançant comunicació presentada en aquest servei territorial en data 23 de març de 2016.  
Amb data 3 de novembre de 2016 es remet a Gas Natural Cegas, SA, informe condicionat emés pel Servei de Carreteres de la Diputació de Castelló, en data 17 d'octubre de 2016; Gas Natural Cegas, SA, manifesta la seua conformitat amb aquest mitjançant comunicació presentada en aquest servei territorial en data 22 de novembre de 2016.  
  
Amb data 22 de febrer de 2016 es remet a l'Ajuntament de Torreblanca, separata tècnica en què sol·licita el preceptiu informe condicionat de la instal·lació, que es reitera en data 29 de març de 2016, en no haver-se rebut contestació, s'entén que no hi ha objecció al projecte una vegada transcorregut el termini pertinent.  
Cinqué. Ha sigut realitzada la informació pública a què fan referència el capítol V del títol IV de la Llei 34/1998, de 7 d'octubre, del sector d'hidrocarburs, i el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, mitjançant els anuncis corresponents, publicats en el Butlletí Oficial de la Província de Castelló el 10 de març de 2016, en el Diari Oficial de la Comunitat Valenciana el 16 de març de 2016 i en els diaris El Periódico, Mediterráneo i el diari Levante El Mercantil Valenciano, de Castelló, el 16 de març de 2016; no s'ha presentat cap al·legació durant el període d'informació pública de la sol·licitud presentada.  
Sisé. Gas Natural Cegas, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Seté. Examinada la documentació aportada, amb data 9 de febrer de 2017, la Secció d'Energia i Mines emet proposta favorable de resolució.  
  
  
Fonaments de dret  
Primer. Per aplicació de l'article 55, punt 1, apartat b de l'esmentada Llei 34/1998, de 7 d'octubre, les Instal·lacions de distribució de gas natural requereixen autorització administrativa prèvia.  
Segon. Vist el que disposa el capítol V, distribució de combustibles gasosos per canalització, del títol IV, ordenació del subministrament de combustibles gasosos per canalització, de la Llei 34/1998, del sector d'hidrocarburs.  
Tercer. Vist el que disposa l'article 73.7 de la Llei 34/1998, de 7 d'octubre, després de la nova redacció que en fa la Llei 12/2007, de 2 juliol, per la qual es modifica la Llei 34/1998, de 7 d'octubre, del sector d'hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
  
Quart. Vist el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i en particular les seues instruccions tècniques complementàries ICG 01 «Instal·lacions de distribució de combustibles gasosos per canalització» i ICG 04 «Plantes satèl·lit de gas natural liquat (GNL)»  
  
Cinqué. D'acord amb l'article 70.1.a del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la construcció, ampliació, modificació i explotació de les instal·lacions gasistes requereixen autorització administrativa.  
Sisé. L'article 73.7 de la Llei 34/1998, de 7 d'octubre, després de la nova redacció que en fa la Llei 12/2007, de 2 juliol, per la qual es modifica la Llei 34/1998, de 7 d'octubre, del sector d'hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural estableix que les autoritzacions de construcció i explotació d'instal·lacions de distribució hauran de ser atorgades preferentment a l'empresa distribuïdora de la zona. En cas de no existir distribuïdor en la zona, caldrà ajustar-se als principis de monopoli natural del transport i la distribució, xarxa única i de realització al menor cost per al sistema gasista.  
Seté. La instrucció i resolució del present procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOCV 7620, 22.09.2015), en estar la instal·lació objecte del procediment radicada íntegrament en territori de la Comunitat Valenciana, i no estar enquadrada en les previstes que són competència de l'Administració general de l'Estat, d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
Primer. Atorgar a Gas Natural Cegas, SA, autorització administrativa per a la distribució de gas natural mitjançant mòdul de regasificació en el terme municipal d'Alcalà de Xivert, província de Castelló.  
  
Emplaçament del mòdul de regasificació: Av. València, 9 (7086874FN4131E9328KU), de la localitat de Torreblanca (Castelló).  
Capacitat d'emmagatzematge: 20 m³  
Pes aproximat: 8.200 kg  
Pressió d'emmagatzematge: 4 bar  
Característiques de les instal·lacions:  
- Planta satèl·lit de GNL amb tanc d'emmagatzematge de GNL de 20 m³ unitat per a descàrrega de cisternes, mòduls de regasificació, regulació mesura, odorització i sistemes auxiliars.  
- Canalització de gas natural en canonada MOP 0,4 polietilé PE100 sdr 17,6 i Ø110 mm, amb una longitud de 68 metres, per a la connexió amb la xarxa de distribució prevista a Torreblanca.  
Pressupost del projecte presentat: 214.198,94 euros.  
Aquesta autorització s'empara en el que disposa la Llei 34/1998, de 7 d'octubre, del sector d'hidrocarburs, modificada per la Llei 8/2015, de 21 de maig, el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i el Reial decret 919/2006 de 28 de juliol i quedarà sotmesa a les condicions que figuren a continuació:  
Primera. El titular constituirà en el termini d'un mes, a partir de la data de la notificació de la present resolució, una garantia per valor de 4.283,98 euros, import del dos per cent del pressupost de la instal·lació que figura en l'expedient de sol·licitud, conforme assenyala l'article 82 del Reial decret 1434/2002 de 27 de desembre regulador de les activitats de transport, distribució, comercialització, subministrament i procediments d'autorització d'instal·lacions de gas natural. Aquesta fiança es constituirà en la Tresoreria del Servei Territorial de Castelló de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança es depositarà en el Servei Territorial d'Energia de Castelló la carta de pagament-resguard emesa per la Tresoreria del Servei Territorial de Castelló de la Conselleria d'Hisenda i Model Econòmic. La fiança serà tornada al titular d'aquesta autorització, amb la seua sol·licitud prèvia, una vegada que el Servei Territorial d'Energia de Castelló formalitze l'acta de posada en marxa de les instal·lacions a què es refereix aquesta resolució i l'interessat justifique el compliment de les obligacions derivades de la present autorització.  
  
Segona. Gas Natural Cegas, SA, complirà les obligacions que estrictament s'assenyalen en l'article 74, obligacions dels distribuïdors de gas natural, i en el punt 1 de l'article 83, obligacions i drets dels distribuïdors i comercialitzadors amb relació al subministrament, de la Llei 34/1998, de 7 d'octubre, del sector d'hidrocarburs, així com en el punt 3 de l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les connexions.  
Tercera. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del sector d'hidrocarburs, així com els que s'assenyalen en l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Quarta. Aquesta autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del sector d'hidrocarburs.  
  
Cinquena. Aquesta autorització administrativa s'entén sense perjudici i independentment de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.  
Sisena. Durant tota la vida de la instal·lació, s'hauran de respectar les limitacions establides en la norma UNE 60125 citada en la ITC-ICG04 del RD 919/2006 per a les parcel·les contigus a la planta satèl·lit respecte a les zones de seguretat de la instal·lació.  
Setena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Huitena. Aquesta autorització s'atorga sense perjudici de tercers i deixant a part els drets particulars.  
Novena. Serà causa de revocació d'aquesta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Desena. Aquesta autorització entrarà en vigor l'endemà de la data de la seua notificació.  
Segon. Aprovació del projecte d'execució d'instal·lacions. Les instal·lacions es realitzaran d'acord amb el projecte tècnic d'execució presentat en el Servei Territorial d'Energia de Castelló, haurà d'executar-se la planta de regasificació i la xarxa de distribució de gas natural en el termini de tres mesos, comptats des de la data de presentació de la carta de pagament-resguardo davant del Servei Territorial d'Indústria i Energia de Castelló i, en tot cas, la totalitat de les instal·lacions hauran d'estar executades en el termini màxim de deu mesos comptats a partir de la data de la notificació d'aquesta resolució, havent de complir l'execució de les instal·lacions autoritzades amb el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial decret 919/2006 de 28 de juliol, així com les disposicions i normes tècniques que en general s'apliquen. Aquestes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
Tercer. Declarar, en concret, la utilitat pública de la instal·lació d'una planta de gas natural liquat i xarxa de distribució per a alimentar la població de Torreblanca, autoritzada en el punt primer d'aquesta resolució, la qual cosa porta implícita la necessitat d'ocupació dels béns i drets afectats i implica la seua urgent ocupació als efectes de l'article 52 de la Llei d'expropiació forçosa, de 16 de desembre, que es concreta en una afecció a les finques particulars, incloses en la relació annexa, amb l'abast i els efectes previstos en el títol V de la Llei 34/1998, de 7 d'octubre, del sector d'hidrocarburs i el títol IV del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
  
Quart. Publicar i notificar aquesta resolució, d'acord amb el que estableix l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la publicació es realitzarà igualment als efectes que determina l'article 59.5 de la Llei 30/1992, de notificació d'aquesta resolució als titulars desconeguts o amb domicili ignorat o a aquells en què, intentada la notificació, no s'ha pogut practicar.  
  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia (c/ Castán Tobeñas, 77, 46566 València), en el termini d'un mes, comptat a partir de l'endemà d'aquell en què tinga lloc la notificació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 9 de febrer de 2017.- El cap del Servei Territorial d'Indústria i Energia: Gerardo Nebot García